《殿廷初考圹同舍约共赋诗》
宋代·五迈

绍丑夏五初，皇帝下明诏。
大廷许群英，虚心问道要。
初考凡六员，同时赴宣召。
宫讲絮斋子，典刑真克肖。
胄丞道乡孙，道心长返照。
何殊钟在簴，宛如刀出鞘。
谷口亦何人，才德俱富邵。
走也分尘埃，识见等萤爝。
亦获在选中，所得过所料。
宫烛分夜辉，御香供早烧。
群羽竞赴矰，众鳞争人钓。
意气云龙翔，精神风虎啸。
或异入柔行，或疾声大叫。
或自出机轴，或工一窃剽。
或写云和音，或鼓折杨调。
或作朝凤鸣，或吟蚯蚓竅。
好恶随品题，宁复相识诮。
上方富春秋，明齐日月耀。
涓露增沧溟，微尘填岳峤。
乙览公平章，甲科须直峭。
讽必纳祈招，箴必容庭燎。
国步赖扶持，民痍需砭疗。
诘朝已竣事，杯行可以酹。